Appel en pistachioneut-koekFoto: 50 Beste gebak uit Vrouekeur 1 ringkoek of 6 individuele koekies Bestanddele: 4 ekstragroot eiers 312 ml (1¼ k) strooisuiker 100 g (1 pakkie) pistachioneute, fyngekap 2,5 ml (½ t)vanieljegeursel 500 ml (2 k) koekmeel 10 ml (2 t) bakpoeier 5 ml (1 t) fyn kaneel knypie sout 166 ml (⅔ k) appelsous 187 ml (¾ k) avokado-olie Versiersel: 100 g (1 plak) witsjokolade 45 ml (3 e) naturlike jogurt Wenke: Appelsous kan ook met Purity-babakos in ‘n appelgeur vervang word, want dit is nie so soet nie. Vir spesiale geleenthede kan die beslag ook in 6 individuele koekpannetjies gebak word. Bak vir 20 tot 25 minute. Metode: Stel oond op 180°C. 1. Klits eiers en strooisuiker met elektriese klitser tot liggeel. 2. Voeg pistachioneute (hou bietjie uit vir versiersel) en vanieljegeursel by en meng goed. 3. Sif koekmeel, bakpoeier, kaneel en sout. 4. Meng appelsous en avokado-olie. 5. Meng meelmengsel en appelsousmengsel beurteling sby eiermengsel tot beslag vorm. 6. Skep beslag in ringkoekpan met 26 cm-deursnee wat met kossproei gespuit is. 7. Bak vir 45 minute of tot toetspen skoon uitkom. 8. Laat bietjie in pan afkoel. Keer koek op afkoelrakkie uit en los eenkant tot heeltemal afgekoel. 9. VERSIERSEL: Breek sjokolade in blokkies en smelt in mikrogolf teen 70%-krag of in dubbelkoker. 10. Voeg jogurt by en roer tot goed gemeng. 11. Skep versiersel bo-oor koek en laat teen kante afloop soos verkies. 12. Sprinkel oorblywende pistachioneute bo-oor. Oorspronklik gepubliseer in: 50 beste gebak uit Vrouekeur Uitgewer: Lapa Prys: R135-00* * Prys onderhewig aan verandering